Bastet
Bastet (aperada Bastis en grèc) qu'ei ua divessa egipciana deu cap de gat e hilha deu diu só Ra. 

Que ho venerada de d'òra dens l'istòria egipciana e dens Egipte sancèra e mei que mei hens la vila de Per Bastet o Per Bast (l'Ostau de Bastet en egipcian, nomada Bubastis en grèc e uei Tell Basta en arabi) on e's quilhava lo son temple. 

Un deus sons atributs qu'ei lo sistre (instrument de percussion). Qu'èra considerada com protectora, doça e amistosa, mes, un còp esmalida que vadèva Sekhmet, la divessa castigadora deu cap de leona.

Segon Nicolas Grimal, lo culte de Bastet qu'ei atestat durant lo regnat Hetepsekhemoi e qu'illustra ua bona relacion enter lo poder faraonic de l'epòca e la region deu Dèlta (a ua epòca qui l'unitat d'Egipte èra de quan en quan contestada). Aquesta devocion que remonta a la II dinastia. A l'aute cap de l'istòria egipciana, un temple de Bastet datatnt deu regnat deu rei Lagide Ptolomèu III (sègle -III) que ho descobèrt a Alexàndria en genèr de 2010.

Saqqara que ho tanben l'emplaçament d'un temple de Bastet : lo Bubasteion e d'ua immensa necropòli de gats.

Galeria

Nòtas 

Indèx egiptologic
Divinitat egipciana